钦定古今图书集成/明伦汇编/氏族典/第080卷 > 吴宁
## 钦定古今图书集成/明伦汇编/氏族典/第080卷 > 吴宁

按《明外史于谦传》：“吴宁，字永清，歙人。宣德中进士，除
兵部主事。英宗初，奉诏徙回回迭力等居浙江濒海
州县，以宁言月给口食为例。再迁职方郎中。正统末，
四方用兵，军书旁午，尚书邝埜甚倚之。郕王监国，谦
荐擢本部右侍郎。及谦御敌城外，宁掌部事。景泰改
元，以劳瘁得疾，乞归。后疾已不复出，家居三十馀年”
卒。宁为人方介，有识鉴。